
	Comisia pentru buget, finanţe şi bănci
	
	Bucureşti,        

Nr. 22/105/31.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii 571, din 22 decembrie 2003, privind Codul Fiscal,  cu care comisia noastră a fost sesizată în fond cu adresa Biroului Permanent nr.PL.x 56 din  16 martie 2010.
	PREŞEDINTE,

Viorel Ştefan




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/56/31.03.2010


RAPORT

asupra propunerii legislative pentru modificarea şi completarea Legii 571, din 22 decembrie 2003, privind Codul Fiscal
Cu adresa nr. PLx 56 din 16 martie 2010, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii 571, din 22 decembrie 2003, privind Codul Fiscal .

Prezenta propunere legislativă are ca obiect de reglementare modificarea şi completarea articolului 140, în sensul aplicării cotei reduse de TVA de 9% pentru următoarele operaţiuni:

· pentru importurile de tehnologii de ultimă generaţie, maşini şi utilaje şi IT&C noi, destinate investiţiilor directe autohtone sau străine;
· pentru importurile de tehnologii de ultimă generaţie, aparatură, utilaje noi, utilizate în producerea, trasportul şi distribuţia de energie regenerabilă;
· pentru importurile de metale rare şi alte materii prime necesare producţiei autohtone de semiconductori.
La întocmirea raportului s-a avut în vedere avizul  Consiliului legislativ şi Comisiei pentru politică economică,reformă şi privatizare.
Propunerea legislativă a fost respinsă de Senat în şedinţa din 24 februarie 2010.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei au participat  28 deputaţi, din totalul de 35 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Tănase Daniela – şef serviciu în Ministerul Finanţelor Publice.
Raportul comisiei a fost adoptat cu unanimitate de voturi. 

In urma dezbaterii propunerii legislative pentru modificarea şi completarea Legii 571, din 22 decembrie 2003, privind Codul Fiscal ,  în şedinţa din data de 31.03.2010 comisia propune  Plenului Camerei Deputaţilor respingerea  propunerii legislative deoarece nu este posibilă introducerea unei cote reduse de TVA pentru bunurile vizate de iniţiativa legislativă întrucât contravine aquis-ului comunitar în domeniu.
	PREŞEDINTE,

Viorel Ştefan
	SECRETAR,

Iuliu Nosa


 Consilier parlamentar


Ene Giorgiana

